|  |  |  |  |
| --- | --- | --- | --- |
|  | **GEOGRAFSKA ZNANJA** | **GEOGRAFSKO ISTRAŽIVANJE I VJEŠTINE1** | **KARTOGRAFSKA PISMENOST** |
| **ODLIČAN (5)** | Izrazito opširno i samostalno, brzo i točno objasniti, usporediti, povezivati i primijeniti geografska znanja. | Samostalno provesti geografsko istraživanje i obraditi rezultate istraživanja ili napisati istraživački rad prema svim zadanim uputama.Vlastitim riječima bez čitanja prezentirati izrađeni plakat, poster ili prezentaciju, rezultate istraživanja te rezultate samostalnog i grupnog rada.Samostalno, brzo i točno donijetizaključke na temelju tabličnih, grafičkih i kartografskih prikaza.Točno i precizno i prema zadanim pravilima samostalno izraditi grafičke prikaze,tematske karte, prezentacije, plakate ili postere.Samostalno se, brzo i točno orijentirati pomoću kompasa i geografske karte. | Brzo i točno samostalno pronaći na geografskoj karti ili globusu tražene geografske lokalitete i objasniti geografska obilježja prostora.Samostalno pravilno pisati geografska imena. |
| **VRLO DOBAR (4)** | Opširno i samostalno, ali sporije, objasniti, usporediti i primijeniti geografska znanja. | Uglavnom samostalno provesti geografsko istraživanje i obraditi rezultate istraživanja ili napisati istraživački rad djelomično prema zadanim uputama.Vlastitim riječima i djelomično pomoću čitanja prezentirati izrađeni plakat, poster ili prezentaciju te rezultate samostalnog i grupnog rada.Samostalno i točno,ali sporije donijeti zaključke na temelju tabličnih, grafičkih i kartografskih prikaza.Uglavnom točno, precizno i prema zadanim pravilima samostalno izraditi grafičke prikaze,tematske karte, prezentacije, plakate ili postere.Samostalno se i točno,ali sporije orijentirati pomoću kompasa i geografske karte. | Točno,ali sporije, samostalno pronaći na geografskoj karti ili globusu tražene geografske lokalitete.Samostalno uglavnom pravilno pisati geografska imena. |
| **DOBAR (3)** | Pomoću nastavnika objasniti i usporediti geografska znanja. | Površno provesti geografsko istraživanje i djelomično prema zadanim uputama obraditi rezultate istraživanja.Pomoću čitanja prezentirati izrađeni plakat, poster ili prezentaciju te rezultate samostalnog i grupnog rada.Pomoću nastavnika donijeti zaključke na temelju tabličnih,grafičkih i kartografskih prikaza.Djelomično točno precizno izraditi grafičke prikaze, tematske karte, prezentacije, plakate ili postere.Točno se,ali sporije uz pomoć nastavnika, orijentirati pomoću kompasa i geografske karte. | Pomoću nastavnika točno pronaći na geografskoj karti ili globusu tražene geografske lokalitete.Samostalno djelomično pravilno pisati geografska imena. |
| **DOVOLJAN (2)** | Pomoću nastavnika površno i nepotpuno objasniti osnovne geografske pojmove. | Površno i sa zakašnjenjem provesti geografsko istraživanje i djelomično prema zadanim uputama obraditi rezultate istraživanja.Pomoću nastavnika i čitanjem prezentirati plakat, prezentaciju te rezultate samostalnog i grupnog rada.Pomoć nastavnika, sporo i površno donijeti zaključke na temelju tabličnih, grafičkih i kartografskih prikaza.Pomoću nastavnika površno izraditi grafički prikaz, tematsku kartu, prezentaciju, plakat ili poster.Sporije se i uz pomoć nastavnika, orijentirati pomoću kompasa i geografske karte. | Pomoću nastavnika pronaći na geografskoj karti ili globusu barem polovicu traženih geografskih lokaliteta.Pomoću nastavnika površno pisati geografska imena. |
| **NEDOVOLJAN (1)** | Netočno, nelogično i bez razumijevanja objasniti i primijeniti usvojena znanja. | Učenik nije niti proveo geografsko istraživanje niti obradio rezultate istraživanja. Učenik je prepisao istraživački rad ili rezultate istraživanja.Učenik nije niti izradio niti prezentirao plakat, prezentaciju te rezultate samostalnog i grupnog rada.Učenik ne donosi nikakve zaključke na temelju tabličnih,grafičkih i kartografskih prikaza.Učenik ne može niti pomoću nastavnika izraditi grafički prikaz, tematsku kartu, prezentaciju, plakat ili poster.Učenik se ne može orijentirati niti pomoću kompasa niti pomoću geografske karte. | Učenik ne može pronaći na geografskoj karti ili globusu tražene geografske lokalitete.Učenik ne može nabrojiti putem geografske karte ili globusa prirodna i/ili društvena obilježja promatranog prostora.Učenik ne može pisati geografska imena. |

**VREDNOVANJE NAUČENOG**

A) USMENO PROVJERAVANJE

Učenici se usmeno provjeravaju gotovo na svakom satu uglavnom bez prethodne najave, a učenik može biti ocijenjen i ukoliko točno i često odgovara na postavljena pitanja tokom jednog ili niza sati. Usmenim provjerama znanja provjerava se poznavanje, razumijevanje i primjena znanja i vještina te kartografska pismenost.

Ocjena je javna obrazloženje profesora. U bilješke u imeniku upisuje se datum i sadržaj usmene provjere, dok se ocjena upisuje u jednu od rubrika.

B) PISANO PROVJERAVANJE

Pisane provjere znanja unaprijed su najavljene najmanje dva tjedna prije termina pisane provjere. Pisanim provjerama znanja provjerava se poznavanje, razumijevanje i primjena znanja i geografskih vještina te kartografska pismenost.

Tablica vrednovanja pisanih provjera:

|  |  |
| --- | --- |
| **Postotak (%)** | **ocjena** |
| 0-49% | 1 |
| 50%- 64% | 2 |
| 65%-79% | 3 |
| 80%-89% | 4 |
| 90%-100% | 5 |

U imenik se piše nadnevak, naziv nastavnih sadržaja koji su se provjeravali te broj bodova, dok se ocjena piše u jednu od rubrika, ovisno o nastavnim sadržajima koji su se provjeravali. Učenik negativnu ocjenu iz pisane provjere ispravlja **pisano** na jednom od slijedećih sati. Ukoliko učenik ponovno dobije negativnu ocjenu ispravlja ju **usmeno**.

**VREDNOVANJE ZA UČENJE I VREDNOVANJE KAO UČENJE**

 Učenici redovito dobivaju povratne informacije nakon rješavanja zadataka na radnom listiću ili u radnoj bilježnici te prilikom rješavanja problemskih pitanja ili geografskog istraživanja. Učenici nakon obrade nastavne teme rješavaju izlaznu karticu na kojoj procjenjuju uspješnost savladavanja ishoda te provode samovrednovanje. U rubrici bilježaka u e-dnevniku učitelj će upisati uspješnost savladavanja ishoda učenika te navesti dijelove koje bi učenik trebao popraviti u budućnosti. Svakih nekoliko sati učenici rješavaju listić o samovrednovanju.

**NAPOMENA:**

Zaključna ocjena učenika ovisi o vrednovanju naučenog te o bilješkama zapisanima u e-dnevniku te **ne mora** biti aritmetička sredina.